Document ID: 32004D0826

ODLOČBA KOMISIJE
z dne 29. novembra 2004
o spremembi Odločbe 2002/887/ES o dovoljenih odstopanjih od nekaterih določb Direktive Sveta 2000/29/ES v zvezi z naravno ali siljeno pritlikavimi rastlinami Chamaecyparis Spach, Juniperus L. in Pinus L., s poreklom z Japonske
(notificirano pod dokumentarno številko K(2004) 4441)
(2004/826/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o ukrepih za preprečevanje vnosa in širjenja organizmov, škodljivih za rastline ali rastlinske proizvode, v Skupnosti in proti njihovemu širjenju v Skupnosti (1), ter zlasti člena 15(1) Direktive,
ob upoštevanju zahteve s strani Združenega kraljestva,
ob upoštevanju naslednjega:
(1)
Odločba Komisije 2002/887/ES (2) dovoli državam članicam, da določijo odstopanja od nekaterih določb Direktive Sveta 2000/29/ES v zvezi z rastlinami Chamaecyparis Spach, Juniperus L. in Pinus L., s poreklom z Japonske, za omejen čas in pod posebnimi pogoji.
(2)
Ker še vedno obstajajo okoliščine, ki upravičujejo dovoljenje in ker ni novih informacij, zaradi katerih bi se ponovno preučili posebni pogoji, je treba dovoljenje podaljšati.
(3)
Odločbo 2002/887/ES je zato treba ustrezno spremeniti.
(4)
Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Odločba 2002/887/ES se spremeni:
1.
V prvem odstavku in v drugem odstavku člena 2 se „1. avgust 2003 in 1. avgust 2004“ nadomestita s „1. avgust 2005 in 1. avgust 2006“.
2.
Preglednica v členu 4 se nadomesti z naslednjo preglednico:
„Rastline
Obdobje
Chamaecyparis:
od 1.1.2005 do 31.12.2006
Juniperus:
od 15.11.2004 do 31.3.2005 in od 1.11.2005 do 31.3.2006
Pinus:
od 1.1.2005 do 31.12.2006“
Člen 2
Ta odločba je naslovljena na države članice.
V Bruslju, 29. novembra 2004

Labels: 20
3
6
18
15